01/08/2011 | Administración LocalMunicipal
Sada
Secretaría
Bases da convocatoria para a contratación laboral temporal dun técnico de orientación laboral

A alcaldía deste Concello por resolución de data 22 de xullo de 2011, aprobou as seguintes bases da convocatoria de selección de persoal: É obxecto da presente convocatoria a contratación dun posto de persoal laboral temporal de técnico/a orientador/a laboral para o Concello de Sada, por procedemento urxente. A selección da persoa candidata máis idónea realizarase a través de procedemento de selección de concurso-oposición libre, motivado pola urxencia para cubrir o devandito posto xustificado no prazo da subvención concedida a esta concello ao abeiro da Orde da Consellería de Traballo da Xunta de Galicia de 31 de decembro de 2010 relativa a convocatoria de subvencións para a realización de actividades de información, orientación e busca de emprego (DOG n.º 9 do 14/01/2011). E conforme o preceptuado na Lei 7/2007, de 12 de abril, pola que se regula o Estatuto Básico do Empregado Público, na Lei 7/1985, do 2 de abril, reguladora das bases de réxime local, no Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, no Real Decreto 896/1991, de 7 de xuño, polo que se establecen as regras básicas e os programas mínimos ós que debe axustarse o procedemento de selección dos funcionarios da Administración Local, no Decreto Lexislativo 1/2008, do 13 de marzo, polo que se aproba o texto refundido da Lei da función pública de Galicia, na Lei 5/1997, de 22 de xullo de Administración Local de Galicia, na Lei 53/1984 de incompatibilidades do persoal ao servizo das administracións públicas, na Lei 2/2007, do 28 de marzo, do traballo en igualdade das mulleres de Galicia e no Convenio Colectivo do persoal laboral do Concello de Sada (no que lle sexa de aplicación). • Número de postos: un (1) • Clase: persoal laboral temporal • Nivel de titulación: Diplomatura universitaria • Denominación do posto: Orientador ou orientadora laboral • Funcións: Accións de información, orientación e busca de emprego e captación de ofertas articuladas en itinerarios personalizados de inserción profesional e dirixidas a mellorar as posibilidades de ocupación das persoas demandantes de emprego inscritas no Servizo Público de Emprego de Galicia. O contrato laboral que se asine coa persoa seleccionada revestirá a modalidade de “Contrato para obra ou servizo determinado” previsto no artigo 15.1. a do Real Decreto Lexislativo 1/1995, de 24 de marzo, polo que se aproba o texto refundido do estatuto dos traballadores, e no artigo 2 do Real Decreto 2720/1998, de 18 de decembro, e estará vinculado ó financiamento do servizo por parte da Xunta de Galicia, de tal xeito que o contrato declararase extinguido no suposto de que o Concello de Sada deixe de prestar este servizo por calquera motivo incluída a falta de financiamento externo do mesmo, antes da data de remate que se fixa. As retribucións ascenden a 1568,36€ brutos mensuais e pagas extras semestrais polo mesmo importe. A duración do contrato de traballo será dende a súa formalización ata o 31/01/2012. A xornada laboral será a establecida no convenio Colectivo do Persoal Laboral do Concello de Sada. (BOP Nº 171, 27 de xullo de 2004). Para tomar parte no proceso selectivo, as persoas aspirantes deberán reunir os seguintes requisitos na data de expiración do prazo concedido para a presentación de instancias solicitudes: 1. Ter a nacionalidade española ou ser nacional dun Estado membro da Unión Europea ou doutros Estados aos que se refire e nas condicións que establece o artigo 57 do EBEP.2. Ter cumpridos os 16 anos de idade e non ter alcanzado a idade de xubilación forzosa.3. Estar en posesión do título de diplomado/a universitario ou superior.4. Non padecer enfermidade nin eiva física que impida o normal desenvolvemento das funcións habituais do posto ó que se aspira.5. Non ter sido separado ou separada mediante expediente disciplinario do servizo de calquera das administracións públicas, nin estar inhabilitado ou inhabilitada para o exercicio das funcións públicas por sentenza xudicial firme.6. Non estar afectado ou afectada por ningún dos motivos de incompatibilidade recollidos na lexislación vixente sobre incompatibilidades do persoal ó servizo das administracións públicas. As taxas de participación no proceso selectivo fíxanse na cantidade de 20 € (euros), segundo establece a Ordenanza fiscal nº 6, reguladora da taxa por expedición de documentos administrativos, que se ingresarán na conta que o Concello ten aberta en calquera das seguintes entidades bancarias: CAIXAGALICIA 2091/0035/83/3110000028 BANCO DE GALICIA 0075/8989/13/0600093769 Indicar como concepto do ingreso: TAXAS PS-20/11. Só se devolverá no caso de que a persoa aspirante non sexa admitido ao proceso selectivo. As instancias solicitando tomar parte no proceso selectivo incluirán a manifestación de que se reúnen todos e cada un dos requisitos da presente convocatoria. As instancias dirixiranse ao Alcalde do Concello de Sada e presentaranse no Rexistro Xeral do Concello, situado na Avda. da Mariña 25, 15160 Sada, A Coruña, ou na forma prevista no artigo 38.4 da Lei 30/1992, de 26 de novembro, do réxime xurídico das Administracións Públicas e Procedemento Administrativo Común (LRXAP), (tendo que anunciarse dita presentación vía fax ao nº 981 621274), no prazo de sete días hábiles, contados a partir do seguinte ó de publicación deste anuncio no B. O. P da Coruña A instancia irá acompañada da seguinte documentación: -Fotocopia do D. N. I. ou resgardo do mesmo, pasaporte ou carné de conducir. No suposto de ser nacional doutros Estados: pasaporte ou documento válido correspondente que acredite a súa identidade e o visado correspondente, de ser este esixible, e no seu caso permiso de residencia en vigor. - Fotocopia de resgardo de aboamento das taxas. (A ausencia de xustificante do aboamento das taxas, dentro do prazo de presentación de instancias, non poderá ser obxecto de subsanación, determinando a exclusión da persoa aspirante). - Relación de méritos alegados segundo a orde de baremación establecida nas bases.- - Documentación acreditativa dos méritos alegados na fase de concurso de acordo ó previsto na base 9ª en orixinal ou copia debidamente compulsada por fedatario público ou funcionario competente: (Os documentos que se presenten deberán estar expedidos nalgunha das linguas oficiais de Galicia, galego ou castelán, no caso de documentos expedidos noutras comunidades autónomas do estado español, para que teñan validez deberán estar redactados en castelán ou traducidos polo organismo competente da respectiva Comunidade. Tratándose de documentos expedidos nun pais estranxeiro, deberán estar debidamente traducidos, validados e apostilados pola correspondente oficina diplomática española ou organismo competente). Só se terán en conta os méritos que se acrediten documentalmente dentro do prazo de presentación de instancias. - Documentación acreditativa do grao de discapacidade, para os supostos de solicitar adaptación (que haberá que especificar) para a realización da proba, 7ª.- ADMISIÓN DE PERSOAS ASPIRANTES: A lista provisional de persoas admitidos/as e excluídos/as con indicación, se é o caso, dos motivos de exclusión, aprobada pola Alcaldía publicarase no taboleiro de anuncios da Corporación dentro do prazo de cinco días hábiles seguintes ao de fin do prazo de presentación de instancias. Dentro dos cinco (5) días hábiles seguintes ao desta última publicación poderanse subsanar os posibles defectos ou omisións na documentación presentada de acordo co establecido no artigo 71 da Lei 30/1992, de 26 de novembro. De non existir persoas aspirantes excluídas, o Alcalde elevará a definitiva a listaxe provisional na mesma resolución de aprobación. Na mesma resolución o Alcalde determinará a constitución do Tribunal cualificador e a súa composición así como o lugar, data e hora de celebración das probas. O tribunal nomearase de conformidade co artigo 60 da lei 7/2007 do Estatuto do empregado público e no artigo 4. e) e f). do Real Decreto 896/1991, de 7 de xuño, polo que se establecen as regras básicas e os programas mínimos ós que deba axustarse o procedemento de selección dos funcionarios de Administración Local e a súa composición farase pública consonte co establecido na base anterior. Está composto polos seguintes membros: a) Presidente/a: Funcionario ou funcionaria da corporación Suplente: Funcionario ou funcionaria da corporación b) Secretario/a: O da corporación, con voz e sen voto Suplente: Funcionario ou funcionaria da corporación c) Vogais (catro): - Tres funcionarios/as ou persoal laboral fixo da corporación ou doutras administracións. - A técnica local de emprego Suplente: Funcionario/a ou persoal laboral fixo da corporación ou doutra administración. Os membros do Tribunal deberá posuír nivel de titulación académica ou especialización igual ou superior ás esixidas para o acceso á praza convocada. O presidente/a do Tribunal poderá dispoñer a incorporación ó Tribunal doutras persoas especialistas para as probas que consideren pertinentes, limitándose a prestar a súa colaboración nas súas especialidades técnicas e actuando con voz pero sen voto. Os membros do tribunal deberán absterse de intervir, notificándollo á autoridade convócante, cando concorran neles circunstancias das previstas no artigo 28 da LRXAP, ou tivesen realizado tarefas de preparación a probas selectivas nos cinco anos anteriores á publicación da convocatoria. O Presidente poderá esixir dos/das membros do tribunal declaración expresa de non estar incursos nas circunstancias establecidas no citado artigo 28. Asemade, as persoas aspirantes poderán recusar ós membros do tribunal cando concorran as devanditas circunstancias, segundo o disposto no artigo 29 da mesma lei. O tribunal non poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do ou da Presidente/a e do/a Secretario/a. O tribunal adoptará as medidas precisas, naqueles casos nos que resulte necesario, para que as persoas aspirantes con discapacidade gocen de similares condicións ás do resto dos aspirantes. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. A efectos de percepción de asistencias, o Tribunal terá a categoría segunda das sinaladas no Real Decreto 462/2002, do 24 de maio, sobre indemnizacións por razón do servizo. Publicada a listaxe definitiva das persoas aspirantes admitidas, o Tribunal, reunirase para os efectos de valorar os méritos alegados debidamente acreditados das persoas aspirantes, segundo o disposto no artigo 9 da Orde 31 de decembro de 2010 da Consellería de Traballo da Xunta de Galicia pola que se establecen as bases para a concesión de subvención para a realización de actividades de información, orientación e busca de emprego. As persoas aspirantes deberán estar en posesión dos méritos alegados, como máximo na data de expiración do prazo concedido para a presentación de instancias - solicitudes. Será requisito imprescindible estar en posesión da titulación universitaria media ou superior así como acadar unha puntuación mínima total en currículo de cinco (5) puntos. A puntuación máxima total da fase de concurso establécese en dez (10) puntos e será o resultado de sumar os méritos que se enumeran no parágrafo seguinte cos límites que se sinalan para cada un deles.1. Titulación académica (máximo 2,5 puntos): a. Titulacións preferentes: • Psicoloxía: 2,5 puntos • Pedagoxía: 2,5 puntos • Psicopedagoxía: 2,5 puntos • Socioloxía: 2,5 puntos • Educación social: 2 puntos • Traballo social: 2 puntos • Diplomatura de relacións laborais: 2 puntos b. Outra titulación media: 1 punto c. Outra titulación superior: 1,5 puntos (nos supostos b e c para o caso de ter varias titulacións só se contará a máis alta) 2. Formación complementaria (máximo 2 puntos): Másters, cursos en materias relacionadas coa ocupación: Puntuación: 0,1 puntos por cada 30 horas formativas Impartidos pola Administración Pública, Universidades, centros públicos concertados, organismos oficiais e outra formación homologada (non se valoran cursos de informática): A formación acreditarase coa presentación de orixinal ou copia compulsada por fedatario público ou copia dilixenciada polo funcionario competente, do título ou ou certificado da entidade/organismo que realizou a actividade formativa onde veñan especificadas o número de horas onde veñan especificadas o número de horas. De non vir especificadas o número de horas non puntuarán. A experiencia profesional deberá acreditarse a través de certificación oficial de vida laboral actualizada máis alternativamente, ou copia do contrato de traballo ou certificado de empresa no que consten as tarefas realizadas, e IAE (alta e actualización) no caso das persoas traballadoras autónomas. Cando se trate de colaboracións, bolsas, titorías, docencia, educación social ou servizos sociais, estes deberán acreditarse mediante certificación de organismos oficiais. • Por cada mes realizando tarefas técnicas directamente relacionadas co posto ofertado: orientación laboral/profesional, titorías laborais con persoas adultas, inserción laboral, etc. Puntuación: 0,4 puntos por cada mes • Por cada mes realizando tarefas técnicas indirectamente relacionadas con posto ofertado. Puntuación: 0,1 puntos por cada mes (máximo 2 puntos neste epígrafe) · Celga 3 ou equivalente debidamente homologado: 0,15 puntos · Celga 4 ou equivalente debidamente homologado: 0,25 puntos (Si se está en posesión dos dous só se valorará o superior) · Cursos de informática: Ata 50 horas: 0,10 puntos. Máis de 50 horas: 0,25 puntos Constará dun só exercicio, obrigatorio e eliminatorio Consistirá en contestar por escrito a un cuestionario tipo test de 50 preguntas e catro de reserva con catro respostas alternativas, das que só unha será a correcta, baseadas no temario dos anexo I e II. A cualificación será de 0 a 20 puntos, sendo eliminados aquelas persoas aspirantes que non acaden 10 puntos. A puntuación final será o resultado das puntuacións obtidas no primeiro exercicio da fase de oposición maila puntuación obtida na fase de concurso. No caso de producirse empate na puntuación final, resolverase a favor das persoas aspirantes que acadaran maior puntuación na fase de oposición e de persistir o empate empregarase como criterios de desempate, por orde correlativa, a puntuación do apartado 3º do baremo de méritos, 1º, 2º e 4º do devandito baremo recollido na base 9ª. Rematada a realización das fases polas persoas aspirantes, o tribunal cualificador realizará unha proposta da persoa aspirante preseleccionada. En consecuencia o tribunal determinará a persoa aspirante que teña superado o proceso coa maior puntuación, formulando á Dirección Xeral de Formación e Colocación a correspondente proposta da persoa candidata achegando o correspondente currículo, ós efectos de que o persoal técnico da Consellería de Traballo e Benestar proceda a examinar e valorar o currículo segundo o baremo previsto no artigo 9 da Orde de 31 de decembro de 2010, e obter o visto e prace, sen este requisito non se poderá formalizar o contrato.- A acta de selección asinarase conxuntamente entre a Consellería de Traballo e Benestar e o Concello de Sada. As persoas aspirantes propostas deberá presentar dentro do prazo de tres (3) días naturais, a contar desde o seguinte a aquel en que se faga pública no Taboleiro de Anuncios da Casa do Concello, a listaxe final de puntuacións coa proposta de candidato ou candidata, orixinal ou copia compulsada dos documentos acreditativos de reunir todos e cada un dos requisitos que segundo a base 4ª desta convocatoria se esixen para participar neste proceso selectivo, isto é: a) Título de diplomado/a ou superior.- b) Declaración de non ter sido separado ou separada mediante expediente disciplinario do servizo de ningunha administración pública ni estar inhabilitado ou inhabilitada para o exercicio de funcións públicas por sentencia firme. c) Declaración de non estar incurso en ningunha causa de incapacidade ou incompatibilidade do persoal ó servizo das administracións públicas conforme coa lexislación vixente e referida ó momento da súa toma de posesión. d) Certificación médica acreditativa de non padecer enfermidade ou eiva física que imposibilite o normal exercicio das funcións habituais atribuídas á praza convocada. Se dentro deste prazo a persoa aspirante proposta non presenta a súa documentación ou non reúne os requisitos esixidos quedarán anuladas todas as súas actuacións sen prexuízo das responsabilidades nas que puidera incorrer por falsidade na instancia solicitando tomar parte no proceso selectivo, e a proposta entenderase realizada a favor do seguinte na relación de suplentes formulada polo Tribunal de Selección. Formulada a proposta polo Tribunal e remitida á Consellería de Traballo e Benestar e unha vez asinada a acta de selección, tras a resolución do órgano competente, procederase á formalización dos correspondentes contratos laborais no prazo máximo de cinco (5) días naturais. O extracto desta resolución coa indicación das persoas aspirantes seleccionadas será obxecto da publicación no taboleiro de anuncios da Casa do Concello. En tanto non se formalice o contrato e non se incorpore ao traballo, as persoas seleccionadas non terán dereito a prestación económica ningunha. Ao rematar o proceso selectivo farase unha relación das persoas que superen a puntuación de 15 puntos, en orde descendente de puntuación. Os que formen parte da mesma, poderán ser chamados (sempre respectando a orde da listaxe) para cubrir procesos de incapacidade temporal, maternidade, vacacións, permisos ou calquera outra circunstancia, sempre durante o período da presente contratación. Estas bases, a súa convocatoria e cantos actos administrativos deriven das mesmas, así como as actuacións do Tribunal poderán ser impugnadas polas persoas interesadas nos casos e na forma establecida pola Lei de réxime xurídico das administracións públicas e do procedemento administrativo común e na Lei de xurisdición contencioso - administrativa. O tribunal queda facultado para resolver as dúbidas que poidan presentarse a e adoptar as resolucións, criterios e medidas necesarias para a boa orde da oposición naqueles aspectos previstos ou non, nestas bases, sendo en todo caso aplicable para o non previsto nas presentes bases a normativa recollida na base 1ª. 1. A Constitución Española do 1978. Principios xerais. Características e estrutura 2. Dereitos e deberes fundamentais dos españois 3. A Coroa. O poder lexislativo. O poder xudicial 4. Organización territorial do Estado. Os estatutos de autonomía. O seu significado. Especial referencia ao Estatuto de Autonomía de Galicia 5. Sometemento da Administración á Lei e ao Dereito. Fontes do dereito público 6. O acto administrativo. Concepto. Clases de actos administrativos. Elementos do acto administrativo 7. A validez dos actos administrativos: nulidade e anulabilidade. A convalidación e revisión de oficio. Executividade e suspensión dos actos administrativos. A execución dos actos administrativos: medios de execución forzosa 8. As fases do procedemento administrativo xeral. O silencio administrativo. Referencia ao procedemento administrativo local 9. Os contratos administrativos. Natureza, caracteres e clases. Elementos. Formas de contratación. Resolución, rescisión e denuncia 10. O réxime local: Regulación xurídica. O municipio: concepto e elementos. O termo municipal e alteración dos termos municipais 11. Organización municipal. Órganos necesarios e órganos complementarios. Competencias do municipio 12. A función pública local e a súa organización 1. A orientación profesional e laboral. Principios básicos e modelos de intervención na formación inicial e na formación continua. Autoorientación.2. O Departamento de Orientación. Funcións. O Plan de Orientación Académica e Profesional. Programas de Intervención. Colaboración con organismos e institucións implicadas na orientación profesional.3. A orientación profesional e os programas de transición á vida activa. Distintos modelos.4. Análise e avaliación do potencial profesional e dos intereses persoais, coñecementos, competencias e motivacións non proceso de autoorientación. Procedementos e instrumentos.5. A información profesional na orientación. Concepto e método.6. Busca, selección e tratamento da información. Sistemas e fontes para a información na orientación profesional e laboral.7. A Organización ocupacional do sistema produtivo e orientación. Áreas ocupacionais e perfís profesionais. Itinerarios tipo. Elaboración dos itinerarios formativos-profesionalizadores no proceso de orientación 8. A toma de decisións na orientación profesional. Modelos. Madurez profesional. Organización dunha conduta decisoria 9. O proceso de busca de emprego. A organización da busca. Fontes de información. O proceso de selección de persoal, técnicas e instrumentos. A habilidade emprendedora e o autoemprego 10. Esixencias de adaptación ao medio laboral e ao posto de traballo. Capacidades xerais e formación continua. Novas concepcións empresariais dende a perspectiva da flexibilidade e a participación 11. Pequenos grupos e organización. O grupo como sistema aberto. Formación e mantemento dos grupos. Influencia do grupo sobre os seus membros. Crecemento e desenvolvemento dun grupo. Os grupos informais. Grupos permanentes e grupos temporais 12. O liderado como trazo de personalidade. A influencia dos líderes no marco da organización. Tipoloxías de liderado. Relacións de poder. A xerarquía na organización 13. Os equipos de traballo. Dinámica de grupos. Técnicas de dinámica e dirección de grupos. Aplicación no contorno laboral. Dirección de reunións. Etapas para o desenvolvemento dunha reunión eficaz. A participación no equipo de traballo 14. A motivación laboral. Definición, teorías e proceso de motivación. As necesidades do individuo. A motivación no contorno laboral. Diagnóstico e avaliación da motivación. As condicións de traballo e a motivación laboral. Técnicas de motivación laboral 15. A empresa como sistema social integrado. A cultura empresarial. As políticas de recursos humanos. A función de persoal. Planificación de cadros de persoal. Análise provisional das necesidades de persoal. A descrición de postos de traballo. Técnicas de avaliación do desempeño e rendemento nos postos de traballo. O plan de formación do persoal 16. Iniciativas e programas comunitarios en materia de emprego e formación 17. O Plan Nacional de Acción para o emprego. Antecedentes. Obxectivos e prioridades. Principais actuacións por directrices. Declaración Institucional polo Diálogo Social en Galicia.18. A Lei 56/2003, de 16 de decembro, de Emprego. Política de emprego estatal. O sistema nacional de emprego. O Instituto Nacional de Emprego (INEM). 19. O Servizo Público de Emprego de Galicia (SPEG). Distribución territorial de oficinas de emprego. O portal de emprego 20. Dereitos e deberes da persoa desempregada inscrita como demandante de emprego no SPEG. Renovación da demanda. O punto de información do SPEG 21. O orientador laboral do SPEG. Accións que desenvolve. Obxectivos e protocolo da entrevista de orientación laboral. Itinerarios personalizados de inserción do SPEG 22. A intermediación laboral, a demanda de emprego e a oferta de emprego no SPEG.23. O traballo na Unión Europea, no espazo económico europeo. Servizos prestados pola Rede Eures (Servizos Europeos de Emprego). 24. O mercado de traballo no Concello de Sada. Distribución da poboación. As políticas de emprego. Situación laboral de colectivos desfavorecidos. Profesións con futuro. Perspectivas no contorno laboral da comarca da Coruña 25. O desemprego: concepto e clases. Definicións de persoa: desempregada, con discapacidade, traballadora desempregada de longa duración, emigrante retornada, traballadora procedente de empresa en crise, responsable dunha familia monoparental e con cargas familiares. Colectivos en risco ou situación de exclusión social 26. Os prexuízos sexistas e racistas no traballo. A problemática do desemprego feminino. Orientación académico-profesional para a igualdade de oportunidades. Lei 2/2007 do traballo en igualdade das mulleres de Galicia. Programas non discriminatorios. Plan de igualdade de oportunidades entre homes e mulleres do Concello de Sada. Medidas para a conciliación da vida familiar e laboral.27. Medidas de apoio á promoción do emprego de persoas con discapacidade. O emprego ordinario e o emprego con apoio para o colectivo de persoas con discapacidade.28. O traballo das persoas estranxeiras (intracomunitarias e extracomunitarias) en España, itinerarios de inserción laboral. Autorización para traballar: réxime xeral, réximes especiais e excepcións. Catálogo de Ocupacións de difícil cobertura.29. A prestación por desemprego: de nivel contributivo, de nivel asistencial, dos traballadores eventuais agrarios, a Renda Activa de Inserción (RAI). Renda de Integración Social de Galicia (RISGA) 30. O sistema educativo: Formación profesional, a Universidade, Programa de Garantía Social. 31. A formación profesional ocupacional e continua. Programación de cursos de formación ocupacional. O Plan de Formación e Inserción Profesional (FIP). Centros colaboradores 32. Programas de cooperación da Xunta de Galicia 33. Programas mixtos de formación e emprego da Xunta de Galicia: programas de escolas obradoiro e casas de oficios, de obradoiros de emprego e de unidades de promoción e desenvolvemento 34. Programas experimentais de emprego da Xunta de Galicia 35. O sistema da Seguridade Social. Campo de aplicación e composición. Afiliación e cotización 36. O Réxime Xeral da Seguridade Social: campo de aplicación, inscrición das empresas, afiliación das persoas traballadoras, solicitude de alta, baixa ou variacións na cotización, recadación de cotas e sistemas especiais.37. Acción protectora da Seguridade Social. Contido e clasificación das prestacións. Incompatibilidades. Asistencia sanitaria: persoas beneficiarias e modalidades 38. Os Réximes especiais da Seguridade Social: Agrario, Autónomos, Traballadores do Mar, Minería do Carbón, Empregadas do Fogar, Seguro Escolar.39. O traballo por conta propia e o traballo asociado. Medidas de fomento do emprego 40. O contrato de traballo: Concepto e natureza. Formalización e características. Dereitos e deberes da persoa traballadora.41. Os contratos de traballo: modalidades e incentivos en materia de contratación e de seguridade social 42. Cesión dos traballadores. As empresas de traballo temporal (ETT´S), a súa regulación.43. Modificación, suspensión e extinción do contrato de traballo 44. O salario e o tempo de traballo. Concepto e clases. Estrutura salarial. Retribucións das persoas traballadoras por conta allea e a súa garantía. Liquidación e pago. O salario mínimo interprofesional e o indicador público de renda de efectos múltiples (IPREM). O Fondo de Garantía social. A xornada laboral, permisos e vacacións.45. Os convenios colectivos de traballo. Concepto, a e réxime xurídico. Contido normativo e obrigacional. O proceso de negociación colectiva 46. O convenio colectivo para o persoal laboral do Concello de Sada 47. Prevención de riscos Laborais: Xestión de riscos laborais. Dereitos e obrigacións das persoas traballadoras 48. Proxectos de loita contra o desemprego. Determinación dos colectivos prioritarios. Estratexias de intervención. Deseño de programas de actuación. Sada, 22 de xullo de 2011 O alcalde Ernesto Anido Varela